# Konzultant u projektu REVIS – uvjeti i opis zadataka

* **Lokacija**: Zagreb
* **Pozicija**: Konzultant/suradnik
* **Period**: Travanj - Prosinac 2022
* **Trajanje**: 15 dana
* **Rok za prijavu**: 20. travanj 2022. godine

# O projektu

Terre des hommes iz Mađarske, zajedno s Terre des hommes iz Rumunjske, Hrabrim telefonom iz Hrvatske, Centrom za integraciju mladih iz Srbije te organizacijom SAPI iz Bugarske pokrenuo je dvogodišnji projekt pod pokroviteljstvom Europske unije naziva “[REVIS: Odgovaranje na vršnjačko nasilje u školskom i izvanškolskom okruženju](https://childhub.org/en/series-of-child-protection-materials/revis)”. Projekt je započeo u siječnju 2021. i provodi se u četiri zemlje: **Bugarskoj**, **Hrvatskoj**, **Rumunjskoj** i **Srbiji**.

Glavni cilj projekta je:

* spriječiti i odgovoriti na vršnjačko nasilje među djecom transformiranjem socijalnih i rodno uvjetovanih normi i ponašanja;
* i stvoriti sigurnu okolinu za djecu u kojoj će moći osporiti postojeće socijalne i rodno uvjetovane norme koje dovode do vršnjačkog nasilja te ih potaknuti da vlastitim utjecajem u društvu razvijaju rješenja spomenutih teškoća.

Projekt se temelji na regionalnom kvalitativnom istraživanju koje je 2020. godine provela zaklada Terre des hommes i njeni partneri u Albaniji, Bosni i Hercegovini, Bugarskoj, Hrvatskoj, Kosovu, Moldaviji, Rumunjskoj i Srbiji. Istraživanjem se ispitivalo koliko duboko ukorijenjene društvene i rodne norme dovode do različitih vrsta nasilja nad djecom u školama i kako se to nasilje manifestira. Nadovezujući se na nalaze i preporuke ovog regionalnog istraživanja, projekt REVIS razvio je prilagođeni [kurikulum](https://childhub.org/en/child-protection-online-library/shifting-norms-around-violence-schools-guide-trainers-and-facilitators-working-children-and-young-people) usmjeren na promicanje pozitivnih normi i mijenjanje nasilnog ponašanja.

U projekt je uključeno 10 škola iz svake zemlje i obučeno je ukupno 8 trenera/edukatora (dva po zemlji) i 80 facilitatora/voditelja (20 po zemlji) na temelju prilagođenog kurikuluma. Facilitatori provode participativne aktivnosti s djecom i mladima (oko 400 u svakoj zemlji) te s drugim kolegama iz škole, kako bi spriječili, suzbili i odgovorili na vršnjačko nasilje u školskom i izvanškolskom okruženju te potaknuli djecu i mlade da i sami osmisle načine kako pristupiti tom problemu.

# Ciljevi rada konzultanta

* Kroz participativne aktivnosti s djecom i prototipove kampanja koje će osmisliti, mapirat će se mogućnosti o tome kako intervenirati u slučajevima vršnjačkog nasilja i kako se suprotstaviti preprekama neaktivnosti promatrača.
* S djecom će se provesti participativno akcijsko istraživanje i proces osmišljavanja dizajna koji će dovesti do izrade finalnog prototipa. Pobjedničkim prototipovima bit će dodijeljena bespovratna sredstva, a odabrani će biti na temelju natječaja koje organiziraju partneri u svakoj od zemalja implementacije projekta. Pobjednički timovi učenika će "izraditi" svoje prototipove, odnosno provesti test svoje ideje.

# Glavne odgovornosti konzultanta

* Prilagodba i razvijanje participativnog akcijskog istraživanja i design-thinking modela – pristup prilagođen djeci i zasnovan na pronalaženju rješenja; cilj je pomoći učenicima da razviju vlastita inovativna rješenja kroz prototipove kampanja (temeljene na već postojećim metodologijama).
* Osmišljavanje i provođenje seta kreativnih aktivnosti/radionica za djecu; za svaku fazu procesa izrade osmišljavanja kampanje.
* Provedba najmanje dvije nacionalne radionice s 20 učenika i facilitatora koji su uključeni u projekt kako bi se identificirale mogućnosti za intervenciju prema osmišljenom modelu; jedna radionica o metodologiji (koraci koje treba poduzeti) i istraživačkim alatima koje bi učenici koristili te jedna radionica usmjerena na ideje i dizajn rješenja.
* Pružanje metodoloških i tehničkih smjernica koje facilitatorima omogućuju provedbu aktivnosti u okviru participativnog akcijskog istraživanja te stvaranja prototipa s učenicima u njihovim školama
* Pružanje tehničkih smjernica cijelom projektnom timu u razdoblju od svibnja do prosinca 2022. godine te osnaživanje učenika u razvoju vlastitih rješenja za prevenciju i zaustavljanje vršnjačkog nasilja kada je potrebno.

Sukladno gore navedenim stavkama, odgovornost konzultanta je da:

* suosjeća i razumije stavove djece i mladih te da podržava njihov proces produbljivanja znanja o vršnjačkom nasilju i rodno uvjetovanim normama,
* usmjerava djecu i mlade u definiranju potreba i problema okoline u kojoj se nalaze,
* podržava ideje djece i mladih te ih usmjerava prema odabiru najadekvatnijih,
* pruža strukturirane smjernice o tome kako napraviti prototip kampanje protiv vršnjačkog nasilja i rodnih normi koje ga potiču,
* pomogne djeci i mladima da testiraju svoje prototipove i/ili implementiraju svoje ideje.

# Profil konzultanta

* Dobro poznavanje područja zaštite djece i teme vršnjačkog nasilja, poznavanje tehnika aktivnog uključivanja djece.
* Sveobuhvatno razumijevanje uloge društvenih i rodnih normi koje potiču vršnjačko nasilje.
* Stručnost u prilagodbi i razvoju metodologija participativnog akcijskog istraživanja i modela razmišljanja koji će se uklopiti u specifične ciljeve REVIS projekta.
* Dobro poznavanje kompleta alata [YouCreate, Plana Z](https://childhub.org/en/child-protection-multimedia-resources/participative-methodologies-children-and-youth) i/ili drugih participativnih metodologija prilagođenih djeci.
* Dobro poznavanje istraživačkih metodologija.
* Dobro poznavanje engleskog jezika u govoru i pismu.

# Pri prijavi potrebno je priložiti:

* Ažuriran životopis s referencama na slična iskustva
* Motivacijsko pismo
* Tehničku ponudu koja uključuje osnovni koncept, plan rada, vremenski okvir aktivnosti (maks. 5 stranica)
* Ponudu cijene: dnevna naknada. PDV također treba biti naveden zasebno, ako je primjenjiv.

# Svoje prijave pošaljite na e-mail adresu: [**antonija@hrabritelefon.hr**](mailto:antonija@hrabritelefon.hr)

# do 26. travnja 2022. godine.